Paletta Online - Sajtótájékoztató a Tavaszi Fesztiválról
Sajtótájékoztató a Tavaszi Fesztiválról
2018. március 09. 15:32:39 | Utolsó frissítés: 1 éve
A már említett Egri Bikavér tavaly március 21-e óta Hungarikum, s a Tavaszi Fesztivál keretein belül ezt a születésnapot is megünnepli a város: az Egri Várba invitálják a vendégeket. Néhány nappal később: március 23-25-ig a Szépasszonyvölgyben megrendezik az első Hungarikum Pikniket, ahol jelen lesz az összes nagy gasztro hungarikum, melyeket az egri borászatok fogadnak be a rendezvény idejére. A rendezvényhez egy szakmai nap is kapcsolódik - erről Paulikovics Ildikó, a Kulturma Városmarketing Csoport szakmai vezetője beszélt a tájékoztatón.
Sokszínű, tartalmas kínálat több generációnak, hosszú időre
Martonné Adler Ildikó, a város alpolgármestere úgy fogalmazott, három nagy értéke van a programsorozatnak: a sokszínű kínálat, az, hogy több generációt is megszólít, illetve, hogy hosszú időszak alatt kínál tartalmas időtöltést az egrieknek és a városba látogatóknak. Hangsúlyozta: példaértékű összefogással valósulhat meg a program. Hozzátette azt is: az EKF 2023 pályázat írása során szerzett értékes tapasztalatokat és kapcsolatokat a jövőben is szeretnék éltetni, használni. Példaként említette az Olasz Intézettel kialakított kapcsolatnak köszönhető Olasz Filmnapokat, mely szintén tavasszal lesz a városban, de számos más programelemet is megvalósítanak azok közül, melyek a pályázatban szerepeltek.
Mint arról korábban beszámoltunk, az Eszterházy Károly Egyetem 14 programmal kapcsolódik a fesztiválhoz, erről bővebben itt olvashattok.